Salme Pruuden

Salme Pruuden (12. mai 1896 Päri, Viljandimaa – 16. juuni 1993 London) oli eesti õpetaja, kasvatusteadlane, Kodutütarde esimene peavanem ja ideoloog. Ta oli aastail 1933–1940 kodutütarde peavanem. Salme Pruuden oli Eesti Naisüliõpilaste Seltsi auvilistlane. Salme Pruuden sündis 12. mail 1896 Männa talus Päri vallas Viljandimaal talupidaja tütrena. Isa Peeter ja ema Liisa olid aktiivsed seltskonnategelased. Juba varakult võeti ühes ka tütar Salme – nii harjus tulevane pedagoog ja ühiskonnategelane aegsasti mitmesugustel üritustel kaasa lööma. Salme Pruudeni koolitee algas 8-aastaselt Heimtali ja Päri vallakoolis. 1907. aasta sügisel läks ta A. Blossfeldi erakooli Viljandis, et saada hea saksa keele oskus. 1908–1916 õppis Viljandi Tütarlaste Gümnaasiumis, kust sai koduõpetaja kutse. 1904–1905 Päri vallakool 1905–1906 Heimtali vallakool 1906 Kõpu kihelkonnakool. Märkus: Õpingud katkenud sarlakipuhangu tõttu, kool suletud. 1907–1908 A. Blossfeldi erakool Viljandis 1908–1916 Viljandi Tütarlaste Gümnaasium, omandas koduõpetaja kutse vene keele ja matemaatika õpetamise õigusega Salme Pruudenil oli kaks kõrgharidust: ajaloo erialal (1927) ja kasvatusteaduses (1931). Seoses mitmetelt välisreisidelt saadud kogemustega kasvas huvi teadustöö vastu, mistõttu hakkas ta võrdlema noorteprobleeme meil ja mujal. Salme Pruudeni esimene töökoht oli 1916–1917 Mõisakülas Läti Haridusseltsi "Ars" progümnaasium. 1916–1917 Mõisaküla Läti Progümnaasiumi õpetaja 1919 Rakvere Tütarlaste Gümnaasiumi õpetaja 1920 Tartu II Ühiskommertsgümnaasiumi õpetaja 1920–1921 Tartu Õhtu-Reaalgümnaasiumi õpetaja 1923–1944 Tartu Tütarlaste Gümnaasiumi (hilisem Tartu 2. Gümnaasium, Tartu 2. Progümnaasium ja Tartu 2. Reaalkool) inspektor (1923–1940), vallandati Nõukogude okupatsiooni alguses; andis ajaloo-, kõlblusõpetuse-, loogika-, psühholoogiatunde 1940–1941 Tartu 1. Keskkooli ajalooõpetaja 1941–1944 Tartu 2. Gümnaasiumi direktor 1944–1945 Schwarzenbecki DP-laagri eesti kooli asutaja ja õpetaja 1945–194? Stolzenau õpetaja, haridusosakonna juhataja 1947–19?? Inglismaa Eestlaste Ühingu haridusosakonna juhataja 1956–1970 Suurbritannia välisministeeriumi raamatukogu ametnik 1975–1982 Briti Raamatukogu palgata ametnik: koostas raamatukogus leiduvate Eesti raamatute ja ajakirjade kataloogi, mis ilmus 1981. Ülalpidamist teenis samal ajal tikkijana. Kui algas Vabadussõda, siirdus ta kodukohta ja hakkas ühistöö raames organiseerima rindeabi. Ta kuulus ka mitmesse seltsi ja tegeles näiteringis. Tema kirjanduslikust tegevusest kasvas välja näidend "Isamaa auks", mida korduvalt esitasid isetegevuslikud näitlejad kaitseliitlaste hulgast ja eriorganisatsioonidest. Salme Pruudeni tähtsamaid ühiskondlikke saavutusi on alusepanek Eesti Kodutütarde organisatsioonile aastal 1932. Algul oli ta Kodutütarde Tartu ringkonnavanem, alates 9. septembrist 1933 aga Kodutütarde esimene peavanem. Tema teene on Kodutütarde organisatsioonilise struktuuri väljatöötamine, selle tegevuse suundade seadmine, kokkutulekute organiseerimine jne. Ta põgenes 1944. aastal Nõukogude okupatsiooni eest Saksamaale. 1947. aastal sai tema elukohaks Suurbritannia. Londonis sai ülesandeks Eestlaste Ühingu haridusosakonna juhatajana hakata korraldama Inglismaale emigreerunud eestlaste haridust. 1956–1970 töötas Briti välisministeeriumi ametnikuna, pärast pensionile jäämist hakkas ta vabatahtlikuna koostama kataloogi eestikeelsete ja Eesti-aineliste raamatute kohta. Samuti tegi aeg-ajalt kaastööd ajalehele Eesti Hääl ja ajakirjale Tulimuld. Salme Pruuden suri Londonis 98. eluaastal 16. juunil 1993. 1921 ÜHISTÖÖ mälestusmärk annetuste kogumise ja haiglate varustamise korraldamise eest Vabadussõja ajal 1934 Noorte kotkaste ustava sõpruse märk 1936 Kaitseliidu Valgerist, III klass 1936 Naiskodukaitse teenetemärk 1938 Kotkaristi IV klassi teenetemärk 1996. aastal paigaldati Viljandisse Köleri puiesteele Salme Pruudeni pronksist portreebüst, mille autor on skulptor Aime Kuulbusch. Sellele eelnenud korrastustöid tegid Sakala Noorte Kotkaste ja Kodutütarde Sõprade Seltsi eakad liikmed. Algselt oli ausambal lihtsalt kirjas, et Salme Pruuden oli pedagoog. Sakala Noorte Kotkaste ja Kodutütarde Sõprade Seltsi liikme Õilme Helvi Varblase ettepanekul lisati tekst, et Pruuden oli ka Kodutütarde esimene peavanem. Büsti rahastas Sakala Noorte Kotkaste ja Kodutütarde Sõprade Selts. "Salme Pruuden. Kodutütarde esimene peavanem". Originaali arhiivikoopia seisuga 10. jaanuar 2019. Vaadatud 10. jaanuaril 2019. Viljandi linnaraamatukogu ja kodulugu. Toimetaja Veronika Raudsepp Linnupuu Rozental, Väinu (2019). Reveranss roosinupukestele. 100 aastat Raatuse kooli asutamisest. TORE Kirjastus "Salme Pruuden. Kodutütarde esimene peavanem". Originaali arhiivikoopia seisuga 10. jaanuar 2019. Vaadatud 10. jaanuaril 2019. Eesti riiklike teenetemärkide kavaleride andmebaas presidendi kantselei kodulehel (president.ee). Album Academicum Universitatis Tartuensis 1918-1944 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 749–750 Salme Pruuden Eesti biograafilises andmebaasis ISIK Käesolevas artiklis on kasutatud "Eesti teaduse biograafilise leksikoni" materjale.